b'\n_START_ARTICLE_\nIzraelio\xe2\x80\x93Lietuvos santykiai\n_START_PARAGRAPH_\nTarptautiniai Izraelio\xe2\x80\x93Lietuvos santykiai oficialiai u\xc5\xbemegzti 1992 m. sausio 8 d., kai tuo tarpu Izraelis pripa\xc5\xbeino Lietuvos nepriklausomyb\xc4\x99 1991 m. rugs\xc4\x97jo 4 d. ir buvo tarp pirmesni\xc5\xb3 tai padariusi\xc5\xb3 ne Europos valstybi\xc5\xb3._NEWLINE_Abi \xc5\xa1alys yra Jungtini\xc5\xb3 Taut\xc5\xb3 ir S\xc4\x85jungos Vidur\xc5\xbeemio j\xc5\xabros regionui nar\xc4\x97s._NEWLINE_Lietuva savo \xc5\xa1alies ambasad\xc4\x85 turi Tel Avive, taip pat garb\xc4\x97s konsulatus Herclijoje bei Ramat Gane, tuo tarpu Vilniuje yra \xc4\xafsik\xc5\xabrusi Izraelio Valstyb\xc4\x97s ambasada. Izraelyje gyvena didel\xc4\x97 dalis litvak\xc5\xb3 kilm\xc4\x97s gyventoj\xc5\xb3. Lietuvoje istori\xc5\xa1kai gyveno itin gausi \xc5\xbeyd\xc5\xb3 bendruomen\xc4\x97, ta\xc4\x8diau dabar \xc5\xbeydams save priskirian\xc4\x8di\xc5\xb3 belik\xc4\x99 tik 2050.\n_START_SECTION_\nDiplomatiniai santykiai tarp atkurtos Lietuvos Respublikos ir Izraelio (1992-dabar)\n_START_PARAGRAPH_\n1995 m. Lietuvos prezidentas Algirdas Brazauskas vie\xc5\xa1\xc4\x97jo su vizitu Izraelyje, kur apsilank\xc4\x97 prie Raud\xc5\xb3 sienos, atsipra\xc5\xa1\xc4\x97 \xc5\xbeyd\xc5\xb3 tautos ir Izraelio valstyb\xc4\x97s u\xc5\xbe tuos lietuvius, kurie naci\xc5\xb3 okupacijos metais prisid\xc4\x97jo prie \xc5\xbeyd\xc5\xb3 \xc5\xbeudyni\xc5\xb3. Kai vizito Izraelyje metu j\xc4\xaf prie Kneseto su transparantu, skelbian\xc4\x8diu, kad karo metais baltarai\xc5\xa1\xc4\x8diai i\xc5\xa1\xc5\xbeud\xc4\x97 vis\xc4\x85 jo \xc5\xa1eim\xc4\x85 ir artimuosius, pasitiko neauk\xc5\xa1to \xc5\xabgio protestuotojas, A. Brazauskas nieko nesak\xc4\x99s j\xc4\xaf apkabino ir pabu\xc4\x8diavo._NEWLINE_Seime veikia Tarpparlamentini\xc5\xb3 ry\xc5\xa1i\xc5\xb3 su Izraelio Valstybe grup\xc4\x97 (dabartinis pirmininkas \xe2\x80\x93 TS-LKD narys Emanuelis Zingeris)._NEWLINE_Minint 25-uosius u\xc5\xbemegzt\xc5\xb3 dvi\xc5\xa1ali\xc5\xb3 santyki\xc5\xb3 metus Izraelio Valstyb\xc4\x97s Ambasada netoli Rukainiai (Vilniaus raj.) pasodinta \xc4\x85\xc5\xbeuol\xc5\xb3 girait\xc4\x97._NEWLINE_Lietuvoje yra lank\xc4\x99si auk\xc5\xa1\xc4\x8diausi Izraelio vadovai - \xc5\xa0imonas Peresas ir Benjaminas Netanjahu. Savo ruo\xc5\xbetu be prezidento A. Brazausko Izraelyje su oficialiu vizitu yra lank\xc4\x99sis Lietuvos premjeras Saulius Skvernelis.\n_START_SECTION_\nIstorijos vertinimas\n_START_PARAGRAPH_\nSantykiuose tarp Izraelio ir Lietuvos b\xc5\xabta ir teb\xc4\x97ra nema\xc5\xbeai gin\xc4\x8d\xc5\xb3 d\xc4\x97l istorijos vertinimo, ypa\xc4\x8d nediplomatiniame lygmenyje. 1996 m. Lietuvos prokurat\xc5\xabrai i\xc5\xa1davus are\xc5\xa1to order\xc4\xaf karo nusikaltimais kaltinamo buvusio KGB papulkininkio Nachmano Du\xc5\xa1anskio su\xc4\x97mimui, Izraelis i\xc5\xa1duoti Du\xc5\xa1ansk\xc4\xaf Lietuvai atsisak\xc4\x97. \xc5\xa0is 2008 m. mir\xc4\x97 Haifoje. Nema\xc5\xbeai diskusij\xc5\xb3 susilaukia aktyvisto Efraimo Zurofo teiginiai apie Lietuvos istorij\xc4\x85._NEWLINE_2017 m. vis ger\xc4\x97jan\xc4\x8dius dvi\xc5\xa1alius santykius aptemd\xc4\x97 skandalas, kai ra\xc5\xa1ytojos R\xc5\xabtos Vanagait\xc4\x97s knygos, \xc4\xafskaitant knyg\xc4\x85 holokausto tema \xe2\x80\x9eM\xc5\xabsi\xc5\xa1kiai\xe2\x80\x9c buvo i\xc5\xa1imtos i\xc5\xa1 knygyn\xc5\xb3 d\xc4\x97l autor\xc4\x97s niekinan\xc4\x8di\xc5\xb3 parei\xc5\xa1kim\xc5\xb3 pagrindini\xc5\xb3 antisovietinio pasiprie\xc5\xa1inimo dalyvi\xc5\xb3 Adolfo Ramanausko adresu. Tam \xc4\xafvykus Izraelio spauda \xc4\x97m\xc4\x97 kaltinti lietuvius Holokausto menkinimu. Tam Lietuvoje reziduojantis nepaprastasis ir \xc4\xafgaliotasis ambasadorius Amiras Maimonas dav\xc4\x97 atkirt\xc4\xaf gimtadienio proga aplankydamas \xc5\xbeymiojo partizano dukter\xc4\xaf ir, anot jos, i\xc5\xa1sak\xc4\x99s \xe2\x80\x9eoficiali\xc4\x85 pozicij\xc4\x85 pabr\xc4\x97\xc5\xbedamas, kad jo valstyb\xc4\x97 gerbia ir vertina [lietuvi\xc5\xb3] laisv\xc4\x97s kov\xc4\x85, kuriai vadovavo <...> Adolfas Ramanauskas Vanagas.\xe2\x80\x9c'